Video: SAUK-TV-joernaliste op kamera beroof | Maroela Media
Video: SAUK-TV-joernaliste op kamera beroof
TV-joernaliste en ŉ kameraspan van die SAUK is Dinsdagaand beroof kort voordat hulle ŉ regstreekse uitsending moes doen vanaf die Milpark-hospitaal in Johannesburg. Die voorval is op kamera vasgevang.
Volgens die SAUK het Vuyo Mvoko gereed gemaak om ŉ regstreekse berig vir die 19:00 nuusbulletin op SABC3 te doen toe hy en twee ander TV-joernaliste en ŉ kameraspan deur vier gewapende mans beroof is. Mvoko het berig oor pres. Edgar Lungu van Zambië wat mediese toetse in die hospitaal sou ondergaan.
Volgens die SAUK is Mvoko, Chriselda Lewis en Sophie Mokoena van hul selfone beroof. Die rowers het glo ook skootrekenaars en ander uitsaaitoerusting gesteel. Volgens Mvoko het een van die mans geskree “skiet hulle”.
Die voorval is op kamera vasgelê en die beeldmateriaal is deur die SAUK op YouTube gelaai. Die voorval is by die polisie aangemeld.
rooftog SAUK SAUK-rooftog video
Kan jy glo! Dis seker die mees arroganste wesens wat jy ooit kan kry!!
Kan enigiemand vir my se wanneer gaan ZUMA besef:
“HOUSTON, WE’VE GOT A PROBLEM!!!!!!!!!”
Hy gaan nooit wakker skrik nie, want hy kry al die voordeel. Hoekom sal hy enige iets vir die land doen terwyl sy eie kinders en familie bevoordeel word. Hy is n skande vir Suid Afrika. Daar is net een raad ” verjaag hom uit sy pos want hy doen nie sy werk nie maar ontvang die geld daarvoor. So ook sy meelopers. Bitter min van hulle is hul poste werd.
Amazing. Hoekom word my kommentaar nie geplaas nie. Ek sien dit by verskeie berigte en ek vloek nie eers nie!
Ek kan dit nie glo nie, arrogant se moses. ek hoop weklikwaar iemand gaan iets doen, hulle gesigte is meer as een keer baie duidelik. ek is net dankbaar hulle is nie geskiet nie dit sou tragies gewees het.
Vuyo, Im really happy you and your team did not get hurt